
A FELELŐS VÁLLALATIRÁNYÍTÁS GYAKORLATA MAGYARORSZÁGON – AZ ÁLLAMI ÉS MAGÁN SZEKTOR ÖSSZEHASONLÍTÁSA

A dolgozatomban arra kerestem a választ, hogy a transzparencia, mennyire jellemzi a mai magyar állami tulajdonú vállalatokat. Ehhez a Budapesti Értéktőzsde irányelvgyűjteményét hívtam segítségül. A Felelős Társaságirányítási Ajánlások, mint a befektetők bizalmát erősítő komplex keretrendszer kiindulás alapként szolgált a „köztulajdonú” vállalkozások átláthatóságának megítéléséhez. Kísérletet tettem egy mérőrendszer megalkotására, amelyet kiválasztott társaságok csoportjára alkalmaztam is. Az elemzésbe bevont 15-15 állami és tőzsdei vállalat teljes áttekintése és minősítése mellett, összehasonlításokat is végeztem. Végül következtetéseket vontam le az állami vállaltok transzparenciájára vonatkozóan, mind a tények mind az elvárt javítandó területek valamint az elvárt minimum tekintetében.



